****

**ЧӐВАШ РЕСПУБЛИКИН**

**САККУНӖ**

### ЧӐВАШ РЕСПУБЛИКИН

### "ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУНӖН 241 ТАТА 33 СТАТЙИСЕНЕ улшӐнуСЕМ кӖртесси ҫинчен

*Чӑваш Республикин Патшалӑх Канашӗ*

*2020 ҫулхи юпа уйӑхӗн 15-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ) ҫакӑн пек улшӑнусем кӗртес:

1) 241 статьяра:

а) 1-мӗш пайӑн иккӗмӗш абзацне ҫакӑн пек ҫырса хурас:

"должноҫри ҫынсене – пилӗк пинрен пуҫласа вунӑ пин тенкӗ таран; юридически сӑпатсене вунӑ пинрен пуҫласа аллӑ пин тенкӗ таран административлӑ штраф тӳлеттереҫҫӗ.";

ӑ) 2-мӗш пайӑн иккӗмӗш абзацне ҫакӑн пек ҫырса хурас:

"должноҫри ҫынсене – пилӗк пинрен пуҫласа вунӑ пин тенкӗ таран; юридически сӑпатсене вунӑ пинрен пуҫласа аллӑ пин тенкӗ таран административлӑ штраф тӳлеттереҫҫӗ.";

б) ҫакӑн пек ҫырса 4-мӗш пай хушса хурас:

"4. Юридически сӑпатсем тата предприниматель ӗҫ-хӗлне юридически сӑпат йӗркелемесӗр пурнӑҫлакан граждансем информаци вырнаҫтармалли тивӗҫсене (вӗсене Чӑваш Республикин "Ачасене ӳт-пӳ, ӑс-хакӑл, ӑс-тӑн, шухӑш-кӑмӑл тата этеплӗх аталанӑвӗ ҫине япӑх витӗм кӳрекен сӑлтавсенчен хӳтӗлес енӗпе пурнӑҫламалли хӑш-пӗр мерӑсем ҫинчен" 2009 ҫулхи утӑ уйӑхӗн 24-мӗшӗнчи 43 №-лӗ саккунӗн 51 статйипе пӑхса хӑварнӑ) пурнӑҫламаншӑн –

должноҫри ҫынсене – пӗр пинрен пуҫласа виҫӗ пин тенкӗ таран; юридически сӑпатсене виҫӗ пинрен пуҫласа пилӗк пин тенкӗ таран административлӑ штраф тӳлеттереҫҫӗ.";

в) асӑрхаттарнинче "ҫак статьяпа" сӑмахсене "ҫак статьян 1-мӗш тата 2-мӗш пайӗсемпе" сӑмахсемпе улӑштарас;

2) 33 статьян 2-мӗш пайӗн "к" пунктӗнче ", пурлӑх тата ҫӗр хутшӑнӑвӗ­сем енӗпе, Чӑваш Республикин патшалӑх харпӑрлӑхӗнче шутланакан пур­лӑха, Чӑваш Республикин патшалӑх харпӑрлӑхӗнче шутланакан ҫӗр лап­тӑкӗсене кӗртсе, тытса пырас тата вӗсемпе хуҫаланас енӗпе" сӑмахсене кӑларса пӑрахас.

**2 статья**

1. Ҫак Саккун, ҫак Саккунӑн 1 статйин 1-мӗш пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

2. Ҫак Саккунӑн 1 статйин 1-мӗш пункчӗ ӑна официаллӑ йӗркепе пичетлесе кӑларнӑ кун хыҫҫӑн вӑтӑр кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | О. Николаев |

Шупашкар хули